### | | | | --- | --- | | | | | --- | | **Byråd** 29. januar 2019 Sagsnr. 710-2016-1837 Dok.nr. 710-2019-14570 Sagsbehandler DPMAEN | | 17.                 Opfølgning på tilsyn med det sociale døgntilbud Slottet - Åbent

###

|  |  |
| --- | --- |
| Tidl. politisk behandling | BY, 28.11.17, pkt. 147 |
| Forventet sagsgang | BS-U, ØK, BY |
| Lovgrundlag | Lov om socialtilsyn, lov om retssikkerhed og administration på det sociale område, lov om social service |

###

**SAGENS INDHOLD**

Byrådet skal i denne sag behandle
opfølgningen på det årlige tilsyn på [adresse] døgntilbud for anbragte
unge, Slottet. Slottet er et døgntilbud normeret til ni unge i alderen 14-18
år. Målgruppen er omsorgssvigtede unge.

Det er Socialtilsyn Midt, som udfører driftsorienteret
tilsyn med sociale døgntilbud på børne- og voksenområdet i [adresse].  Opgaven
er blandet andet at vurdere, om tilbuddet fortsat har den fornødne kvalitet,
herunder om det opfylder de faglige, økonomiske og organisatoriske betingelser
for godkendelse. Tilsynsrapporten for Slottet er vedlagt som bilag.

I den samlede vurdering skal Socialtilsyn Midt foretage en
konkret vurdering af tilbuddets kvalitet og økonomi.

Samlet set viser Socialtilsyn Midts tilsynsrapport, at
Slottet:

·
i høj grad understøtter de unges kontakt og samvær med familie og
netværk

·
i tilstrækkeligt omfang støtter de unges selvstændighed

·
yder en tilfredsstillende og relevant indsats i forhold til at
motivere og understøtte de unge i forhold til skole og uddannelse

·
fremadrettet skal have fokus på at inddrage den unge, hvis der
foretages rumundersøgelser samt fokus på fyldestgørende beskrivelse af
undersøgelsen i indberetningsskemaet for magtanvendelsen

·
skal sikre, at der i forbindelse med daglige
overlap (overlevering ved *vagtskifte*) foretages risikovurderinger
af de unge, og at medarbejderne ikke er alene på arbejde i de situationer, hvor
der er risiko for eventuelle fysiske overgreb.

Tilsynet er udført af Socialtilsyn Midt 26. april 2018.
Tilsynsrapporten er endelig udarbejdet pr. 20. november 2018.

Tilsynsrapporten viser, at Slottet yder en tilfredsstillende
og relevant indsats og er generelt velfungerende og fagligt veldrevet. På
baggrund af tilsynsrapporten er der iværksat relevante tiltag.

I forlængelse af [adresse] tilsynsrapport for
Slottet har Børn og Skole udarbejdet et notat med en sammenfatning og
handleplan. Notatet indeholder også den samlede score for 2017, så udviklingen
kan følges. Notatet er vedlagt som bilag.

Det bemærkes at Byrådet som en del af budget 2019-22
besluttede at nedlægge Slottet ved udgangen af marts 2019, som følge af et
aftagende behov for pladser for målgruppen. De iværksatte tiltag tager højde
for nedlæggelsen.

**VURDERING**

Børn og Skole vurderer på baggrund af tilsynsrapporten for
Slottet, at tilbuddet generelt yder en tilfredsstillende indsats, og at tilbuddet
generelt er velfungerende og fagligt veldrevet.

Børn og Skole har som opfølgning på tilsynsbesøget og
–rapporten planlagt og iværksat følgende tiltag:

·
Undervisning af Slottes medarbejdere i reglerne om magtanvendelse

·
Systematisk opfølgning på magtanvendelser med henblik på læring
og forbedring af indholdet i indberetningsskemaerne

·
Fortsat dokumentation af resultater af indsatsen (barnets
progression)

·
Kursus i den pædagogiske metode ’mentalisering’.

Børn og Skole bemærker, at afsnittet om økonomisk tilsyn afspejler,
at Socialtilsyn Midt ikke fører tilsyn med regnskabsaflæggelsen. Børn og Skole
meddeler Socialtilsyn Midt, at beskrivelsen af afsnittet ikke er retvisende for
tilbuddets økonomiske styring og driftssituation.

Der henvises til vedlagte bilag ”Sammenfatning og handleplan
- Slottet”, hvor de konkrete tiltag er beskrevet.

**ØKONOMI**

Der er ingen økonomiske konsekvenser.

**INDSTILLING**

Direktøren for Børn og Skole indstiller til
Byrådet:

1.     At
tilsynsrapporten fra [adresse] tages til efterretning.

2.     At
tiltagene i bilaget ”Sammenfatning og handleplan – Slottet” godkendes.

**BESLUTNING**

***Børne- og Skoleudvalget, 17. januar 2019:***

Fraværende:Stig Mogensen

Indstilles godkendt.

***Økonomiudvalget, 22. januar 2019:***

Fraværende:Ingen

Indstilles godkendt.

**Bilag**

|  |  |
| --- | --- |
| Tilsynsrapport 2018 | 710-2018-437446 |
| Sammenfatning og handleplan - Slottet | 710-2018-418600 |